RESOLUCIÓN do 2 de agosto de 2021, da Dirección Xeral de Xuventude, Participación e Voluntariado, pola que se publica a Resolución do 29 de xullo de 2021 de concesión das axudas convocadas ao abeiro da Orde do 30 de abril de 2021 pola que se establecen as bases que rexen as axudas enmarcadas no programa Iniciativa Xove e se procede á súa convocatoria para o exercicio 2021 (código de procedemento BS306B).
Consellería de Política Social — III. Outras disposicións — 10/08/2021

Mediante a Orde do 30 de abril de 2021 pola que se establecen as bases que rexen as axudas enmarcadas no programa Iniciativa Xove e se procede á súa convocatoria para o exercicio 2021 (
Diario Oficial de Galicia
número 90, do 14 de maio), establécese o réxime de concesión e apróbase a convocatoria do procedemento para a concesión, en réxime de concorrencia competitiva, das axudas enmarcadas no programa Iniciativa Xove para a posta en marcha de iniciativas xuvenís durante o ano 2021.
De conformidade co artigo 19 da citada orde, o órgano competente para resolver, por delegación da persoa titular da Consellería de Política Social, será a persoa titular da Dirección Xeral de Xuventude, Participación e Voluntariado.
Así mesmo, o artigo 12 establece que se publicarán no
Diario Oficial de Galicia
, de conformidade co previsto no artigo 45 da Lei 39/2015, do 1 de outubro, do procedemento administrativo común das administracións públicas, os actos administrativos e as correspondentes resolucións deste procedemento. Esta publicación producirá os efectos de notificación.
Polo exposto,
Primeiro. Ordenar a publicación, no
Diario Oficial de Galicia
, do contido íntegro da Resolución do 29 de xullo de 2021 de concesión das axudas convocadas ao abeiro da Orde do 30 de abril de 2021 pola que se establecen as bases que rexen as axudas enmarcadas no programa Iniciativa Xove e se procede á súa convocatoria para o exercicio 2021 (código de procedemento BS306B), que se recolle no anexo á resolución.
Segundo. Comunicar que a resolución de concesión das axudas, que finaliza este procedemento, esgota a vía administrativa e que contra ela se poderá interpor potestativamente recurso de reposición, ante o mesmo órgano que a ditou, no prazo dun mes que se contará a partir do día seguinte ao da súa publicación no
Diario Oficial de Galicia
.
Esta resolución tamén poderá ser impugnada directamente ante o Tribunal Superior de Xustiza, o órgano contencioso-administrativo competente, no prazo de dous meses a partir do día seguinte ao da súa publicación, de conformidade co disposto na Lei 29/1998, do 13 de xullo, reguladora da xurisdición contencioso-administrativa.
Santiago de Compostela, 2 de agosto de 2021
Mediante a Orde do 30 de abril de 2021 (
Diario Oficial de Galicia
nº 90, do 14 de maio) establecéronse as bases reguladoras e convocouse o procedemento para a concesión, en réxime de concorrencia competitiva, das axudas enmarcadas no programa Iniciativa Xove para a posta en marcha de iniciativas xuvenís durante o ano 2021.
Unha vez comprobadas as solicitudes polo órgano instrutor, examinadas pola Comisión de Avaliación as admitidas a trámite e emitido por esta o informe referido no artigo 16.7, á vista da proposta de resolución formulada polo órgano instrutor, tendo en conta as dispoñibilidades orzamentarias e atribuída a competencia para resolver, por delegación da conselleira de Política Social, segundo o disposto no artigo 19.1 e na disposición adicional segunda,
Primeiro. Concederlles a axuda ás asociacións, federacións e grupos informais de mozas e mozos recollidos no anexo I, na contía sinalada para cada entidade ou grupo e en aplicación dos criterios de avaliación e prelación establecidos nos artigos 16 e 17, por un importe total de 397.686,56 €.
Segundo. Establecer a lista de reserva que se recolle no anexo II, de acordo co artigo 18.2 e coa orde de prelación establecida no artigo 16.7.
Terceiro. Denegarlles a axuda ás asociacións e aos grupos informais de mozas e mozos recollidos no anexo III, por non acadar o proxecto presentado a puntuación mínima de 50 puntos exixida no artigo 17.
Cuarto. Denegarlles a axuda ás asociacións recollidas no anexo IV, polo incumprimento do requisito sinalado no artigo 5.5 da orde de convocatoria.
Quinto. Inadmitir a trámite as solicitudes das asociacións e dos grupos informais de mozas e mozos recollidos no anexo V, con indicación da causa concreta que motiva a inadmisión.
Sexto. De conformidade co artigo 19.3, a entidade ou grupo beneficiario disporá dun prazo de dez días, desde a publicación da resolución de concesión, para realizar algún dos seguintes trámites mediante a presentación do anexo V:
a) Renunciar á subvención concedida se, por calquera circunstancia, non pode realizar o proxecto subvencionado, tendo en conta o establecido no artigo 5.4.
b) Solicitar o anticipo previsto no artigo 26.2. Para iso deberá presentar ademais:
1º. O anexo X debidamente cuberto. No caso dos grupos informais, todas as persoas que o compoñen deberán ser titulares da conta bancaria e asinar este anexo.
2º. Os certificados de estar ao día no pagamento á Seguridade Social e no pagamento das débedas á Administración pública da Comunidade Autónoma, só no caso de que se opuxesen expresamente á súa consulta automática no trámite de solicitude.
3º. O certificado de estar ao día no pagamento de obrigas tributarias á AEAT, só no caso de que non desen o consentimento expreso para realizar a consulta no trámite de solicitude.
Transcorrido o prazo de dez días, non se admitirán máis solicitudes de anticipo.
Sétimo. A data límite para presentar a xustificación da subvención é o 15 de outubro de 2021.
Xustificarase a totalidade do proxecto subvencionado, para o cal se deberá achegar a documentación relacionada no artigo 20.
Oitavo. Esta resolución esgota a vía administrativa e contra ela poderase interpor potestativamente recurso de reposición, ante o mesmo órgano que a ditou, no prazo dun mes que se contará a partir do día seguinte ao da súa publicación no
Diario Oficial de Galicia
.
Esta resolución tamén poderá ser impugnada directamente ante o Tribunal Superior de Xustiza, o órgano contencioso-administrativo competente, no prazo de dous meses a partir do día seguinte ao da súa publicación, de conformidade co disposto na Lei 29/1998, do 13 de xullo, reguladora da xurisdición contencioso-administrativa.
Noveno. A publicación desta resolución producirá os efectos de notificación, nos termos establecidos no artigo 12 da orde de convocatoria e no artigo 45 da Lei 39/2015, do 1 de outubro, do procedemento administrativo común das administracións públicas.
Santiago de Compostela, 29 de xullo de 2021. A conselleira de Política Social. P.D. (Artigo 19 da Orde do 20.12.2019), Cristina Pichel Toimil, directora xeral de Xuventude, Participación e Voluntariado. P.A. (Disposición adicional primeria do Decreto 216/2020), Jacobo José Rey Sastre, director xeral de Familia, Infancia e Dinamización Demográfica.